**Апостоли на словото**

Живели някога в Солун братята Константин и Методий.Те имали още петима братя, като най- големият от тях бил Методий, а най-малкият – Константин. Расли те в заможно семейство. Били много ученолюбиви. Когато пораснали, станали много мъдри и вярващи в Бог мъже.

В края на живота си Константин приел името Кирил и се отдал на монашество. Случило се така, че те тръгнали из различни страни, срещали се с различни народи и разбрали, че не може да има народ без писменост.

Така те се превърнали в Апостоли на словото. Кирил и Методий приели за своя мисия да създадат славянската азбука.

Те се отдали на дълъг и неуморен труд. Срещали много трудности, борили се с различни врагове, но накрая успели да завършат своята мисия. Създали писменост на славянските народи, която нарекли Глаголица. Превеждали много църковни книги. Дарявали хората с добро и получавали същото. От признателност след смъртта им, Кирил и Методий били провъзгласени за Светци.

Доброто, което са носили двамата братя преди векове, и до днес расте в нашите умове.

Константин Михаилов

ІІІ-б клас